Document ID: 32014D0077

Title and Content:
ΕΚΤΕΛΕΣΤΙΚΉ ΑΠΌΦΑΣΗ ΤΟΥ ΣΥΜΒΟΥΛΊΟΥ της 11ης Φεβρουαρίου 2014 περί εφαρμογής του κανονισμού (ΕΕ) αριθ. 1024/2013 για την ανάθεση ειδικών καθηκόντων στην Ευρωπαϊκή Κεντρική Τράπεζα όσον αφορά τις πολιτικές που αφορούν την προληπτική εποπτεία των πιστωτικών ιδρυμάτων (2014/77/ΕΕ) ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ, Έχοντας υπόψη τη Συνθήκη για τη λειτουργία της Ευρωπαϊκής Ένωσης, και ιδίως το άρθρο 291 παράγραφος 2, Έχοντας υπόψη τον κανονισμό (ΕΕ) αριθ. 1024/2013 του Συμβουλίου, της 15ης Οκτωβρίου 2013, για την ανάθεση ειδικών καθηκόντων στην Ευρωπαϊκή Κεντρική Τράπεζα όσον αφορά τις πολιτικές που αφορούν την προληπτική εποπτεία των πιστωτικών ιδρυμάτων (1), και ιδίως το άρθρο 26 παράγραφος 3, Εκτιμώντας τα ακόλουθα: (1) Στις 15 Οκτωβρίου 2013, το Συμβούλιο εξέδωσε τον κανονισμό (ΕΕ) αριθ. 1024/2013 για την ανάθεση ειδικών καθηκόντων στην Ευρωπαϊκή Κεντρική Τράπεζα όσον αφορά τις πολιτικές που αφορούν την προληπτική εποπτεία των πιστωτικών ιδρυμάτων. (2) Τον σχεδιασμό και την εκτέλεση των καθηκόντων που ανατίθενται στην ΕΚΤ αναλαμβάνει πλήρως ένα εσωτερικό όργανο αποτελούμενο από τον πρόεδρο και τον αντιπρόεδρό του και τέσσερις εκπροσώπους της ΕΚΤ και έναν εκπρόσωπο της εθνικής αρχής που είναι αρμόδια για την εποπτεία των πιστωτικών ιδρυμάτων σε κάθε συμμετέχον κράτος μέλος (εφεξής «εποπτικό συμβούλιο»). (3) Το εποπτικό συμβούλιο θα πρέπει να αποτελεί βασικό όργανο για την άσκηση των εποπτικών καθηκόντων της ΕΚΤ, τα οποία καθήκοντα ανήκαν μέχρι σήμερα στις εθνικές αρμόδιες αρχές. Για τους λόγους αυτούς, στις 16 Δεκεμβρίου 2013 το Συμβούλιο εξέδωσε εκτελεστική απόφαση για τον διορισμό του προέδρου του εποπτικού συμβουλίου (2). Για τους ίδιους λόγους, το Συμβούλιο πρέπει να έχει την εξουσία έκδοσης της εκτελεστικής απόφασης για τον διορισμό του αντιπροέδρου του εποπτικού συμβουλίου. (4) Σύμφωνα με το άρθρο 26 παράγραφος 3 του προαναφερθέντος κανονισμού, και ύστερα από ακρόαση του εποπτικού συμβουλίου, στις 22 Ιανουαρίου 2014, η ΕΚΤ υπέβαλε στο Ευρωπαϊκό Κοινοβούλιο πρόταση για τον διορισμό του αντιπροέδρου του εποπτικού συμβουλίου με σκοπό την έγκριση. Το Ευρωπαϊκό Κοινοβούλιο ενέκρινε την εν λόγω πρόταση στις 5 Φεβρουαρίου 2014. (5) Εν συνεχεία, στις 5 Φεβρουαρίου 2014, η ΕΚΤ υπέβαλε στο Συμβούλιο πρόταση για τον διορισμό του αντιπροέδρου του εποπτικού συμβουλίου, ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ: Άρθρο 1 Η κ. Sabine LAUTENSCHLÄGER διορίζεται αντιπρόεδρος του εποπτικού συμβουλίου της Ευρωπαϊκή Κεντρικής Τράπεζας. Άρθρο 2 Η παρούσα απόφαση αρχίζει να ισχύει την ημερομηνία της δημοσίευσής της στην Επίσημη Εφημερίδα της Ευρωπαϊκής Ένωσης. Βρυξέλλες, 11 Φεβρουαρίου 2014.

Classification Labels:
1079
588
1076

Label Descriptions:
{"1079": "Πιστωτική αγορά", "588": "ΔΗΜΟΣΙΟΝΟΜΙΚΑ", "1076": "Χρηματοπιστωτικοί οργανισμοί"}

EuroVoc IDs (Original): 1804
5640
4304
2449
1452
1451
4413

EuroVoc IDs (Expanded): 1804
5640
4304
2449
1452
1451
4413

Dataset Source: meu

Split: test